Mo kanegelong o kgona go bona gore tau le mmutla ba fapana kudu. Mo Gore go nne le setlhopha se le sengwe sa melao se se tla dirang bosetšhaba (e seng jaaka melao ya RSA ya maloba le melao ya dinagamagae e e neng e dira ka morero o le mongwe o o diragalang mo dikarolong tse di farologaneng tsa naga), morago fela ga 1994 mafapha a mantsi a bosetšhaba a ne a rotloetsa molao wa go tlhalosa melao e a neng a na le maikarabelo a yona (k.g.r. melao ya dinagamagae tsa maloba le melao ya RSA ya maloba). Tlhaloso e ya melao e phimotse melao ya dinagamagae tsa maloba, e e neng e sa ntse e dira mo dikarolong tseo, mme molao wa RSA o o maleba o ne wa diragadiwa go ralala naga. Le fa go le jalo, ga go makatse, gore se ga se a ka sa diragala ka melao e e samaganang le seabe le ditiro tsa baeteledipele ba setso mo tsamaisong ya bosiamisi. Se e nnile ka ntlha ya marara le masisi a dintlha tse di rileng, ga mmogo le ntlha ya gore morero otlhe o wa go nyalanya setheo sa boeteledipele ba setso le paka e ntšhwa ya Molaotheo e tla tlhoka go lejwa gape ga dipholisi go go tla tlisang go dirwa ga melao e mešwa.